Priekšlikums Padomes regula, ar ko groza Padomes Regulu (EK) Nr. 733/2008 par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā /* COM/2009/0276 galīgā redakcija - ACC 2009/0079 */





[pic] | EIROPAS KOPIENU KOMISIJA | Briselē, 18.6.2009 COM(2009) 276 galīgā redakcija 2009/0079 (ACC) Priekšlikums PADOMES REGULA, ar ko groza Padomes Regulu (EK) Nr. 733/2008 par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā PASKAIDROJUMA RAKSTS Vēsturiskā informācija Kopienas sākotnējā reakcija saistībā ar Černobiļas avāriju bija Komisijai pieņemtais ieteikums dalībvalstīm par valsts pasākumu koordināciju attiecībā uz to lauksaimniecības produktu tirdzniecību, kuru piesārņojumu radījuši radioaktīvie nokrišņi minētās avārijas rezultātā[1]. Pēc tam tika pieņemts Komisijas Lēmums[2], ar ko aptur dažu valstu iekļaušanu to valstu sarakstā, no kurām dalībvalstis atļauj importēt dzīvus dzīvniekus un svaigu gaļu. Padome 1986. gada 12. maijā pieņēma regulu, ar ko uz laiku aptur dažu trešo valstu izcelsmes lauksaimniecības produktu importu[3]. Tā kā minētajiem pasākumiem par importa aizliegumu bija noteikts termiņš, Padome tos aizstāja ar regulu, ar ko atļauj atsākt importu, piemērojot konkrētus nosacījumus. Minētajā regulā noteikti maksimāli pieļaujamie radioaktīvā cēzija līmeņi importētajos produktos, atbilstība kuriem jāpārbauda importētājai dalībvalstij[4]. Sākot ar 1987. gadu[5], Padome sāka izmantot EK līguma 133. pantu (bijušais 113. pants) kā juridisko pamatu tam, lai pieņemtu regulas pagarināt kontroles sistēmas termiņu; juridiskais pamats Padomes Regula (EEK) Nr. 737/90[6] tika pieņemta 1990. gadā. Šīs regulas termiņš tika vairākas reizes pagarināts, ieviešot konkrētas izmaiņas. Pēdējo reizi termiņš Kopienas sistēmai, lai kontrolētu lauksaimniecības produktu importu pēc Černobiļas avārijas, tika pagarināts uz desmit gadiem 2000. gada martā[7]. Turklāt vienkāršošanas procedūras ietvaros Padomes Regula (EEK) Nr. 737/90 tika vairākas reizes grozīta un 2008. gadā tika kodificēta Padomes Regulā (EK) Nr. 733/2008[8]. Kopš 1990. gada ar komitoloģijas procedūru Komisija ir pieņēmusi vairākas regulas, lai definētu kontroles sistēmas darbības jomu un procedūras Padomes Regulas (EEK) Nr. 737/90 īstenošanai, un jo īpaši sarakstu ar trešo valstu izcelsmes lauksaimniecības produktiem, kurus pārbauda uz Eiropas Savienības robežas. Laika gaitā šis saraksts ir paplašināts, un pašreiz tajā iekļauti dzīvi dzīvnieki kaušanai, gaļa (ieskaitot savvaļas medījumdzīvniekus), piena produkti, dabīgais medus, savvaļas sēnes un dažas savvaļas ogas[9]. Importa kontroles procedūrās, kas jāveic dalībvalstīm saskaņā ar Kopienas tiesību aktiem, protams, jāņem vērā izcelsmes valsts piesārņojuma līmenis. Pamatojoties uz atlantu par radioaktīvā cēzija izplatību Eiropā[10], un pirmkārt jau uz apsekojumu rezultātiem, kas veikti uz vietas, Komisija 1999. gadā nolēma, ka dažām trešo valstu izcelsmes produktu kategorijām jāpiemēro stingrākas pārbaudes[11]. Priekšlikuma mērķis Priekšlikuma mērķis ir pagarināt uz desmit gadiem sistēmu, lai pārbaudītu atbilstību tiem maksimāli pieļaujamajiem radioaktivitātes līmeņiem lauksaimniecības produktos, kuri noteikti Regulā (EK) Nr. 733/2008 (kodificētā versija Padomes Regulai (EEK) Nr. 737/90, kuras darbības joma tika savulaik pagarināta ar Padomes Regulu (EK) Nr. 686/95 līdz 2000. gada 31. martam un ar Padomes Regulu (EK) Nr. 616/2000 līdz 2010. gada 31.martam). Šāds paplašinājums ir pamatots, jo iemesli Padomes Regulas (EEK) Nr. 737/90 un tās agrāko grozījumu pieņemšanai aizvien ir aktuāli. Piesārņojums ar radioaktīvo cēziju dažos lauksaimniecības produktos, kuru izcelsme ir avārijas visvairāk skartajās trešās valstīs, aizvien pārsniedz maksimāli pieļaujamos radioaktivitātes līmeņus, kas noteikti 1990. gada regulā. Vairākiem produktiem, kuri cēlušies no sugām, kas dzīvo vai aug mežos un mežainos apvidos, var būt augsts cēzija-137 piesārņojuma līmenis un šā līmeņa samazināšanās laika gaitā minētajos produktos ir tieši saistīta ar šā radioaktīvā elementa pussabrukšanas periodu, kas ir 30 gadi. Tas tika apstiprināts Komisijas uzsāktajā pētījumā par "lauksaimniecības produktu, kas satur radioaktīvā cēzija koncentrācijas, kas pārsniedz EK noteiktās robežvērtības, iespējamo importu dalībvalstīs". Līgumslēdzējs pētījuma rezultātus un savus ieteikumus iesniedza 2007. gada decembra ad hoc komitejas (izveidota saskaņā ar Padomes Regulas (EK) Nr. 733/2008 5. pantu, kas bija 7. pants Padomes Regulā (EK) Nr. 737/90) sēdē. Pamatojoties uz pētījuma rezultātiem komiteja ieteica, ka visi produkti, kas pašreiz norādīti sarakstā, aizvien ir tajā iekļauti un tos pārbauda uz Eiropas Savienības robežas. Turklāt, kā ierosināts pētījumā, komiteja secināja, ka Padomes Regulas (EK) Nr. 733/2008 noteikumu paplašināšana ir vajadzīga vismaz uz desmit gadiem. Notika apspriešanās arī ar ekspertu grupu, kas minēta Euratom līguma 31. pantā, par Padomes Regulas (EK) Nr. 733/2008 noteikumu turpmākas paplašināšanas lietderību; minētā apspriešanās notika grupas 2008. gada 26. novembra sēdē. Tā sniedza pozitīvu atzinumu par Komisijas priekšlikumu un secināja, ka šāda paplašināšana būtu lietderīga. Visbeidzot, ir jāatgādina, ka Padomes Regula (Euratom) Nr. 3954/87[12] ļauj ar Komisijas regulas palīdzību ieviest atšķirīgus, vispārīgākus ierobežojumus gadījumā, ja notiek jauna kodolavārija vai citas radiācijas avārijas situācijas un ja šādi ierobežojumi tiek ieviesti, tad tie neatbilstu noteikumiem, kas izklāstīti Regulā (EK) Nr. 733/2008. Tāpēc ir jāapstiprina noteikums, ka līdz ar jaunu noteikumu stāšanos spēkā, iepriekšējie automātiski tiek atcelti. 2009/0079 (ACC) Priekšlikums PADOMES REGULA, ar ko groza Padomes Regulu (EK) Nr. 733/2008 par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu, tā kā: 1. Regulā (EK) Nr. 733/2008[13], kas ir atceltās Regulas (EEK) Nr. 737/90 par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā[14], kodificētā versija, noteikti maksimāli pieļaujamie radioaktīvā piesārņojuma līmeņi trešo valstu izcelsmes lauksaimniecības produktos, kas paredzēti lietošanai pārtikā un kuriem jāatbilst minētajiem līmeņiem, un saistībā ar minētajiem līmeņiem dalībvalstīs tiek veiktas pārbaudes. Tomēr Regula (EK) Nr. 733/2008 ir spēkā tikai līdz 2010. gada 31. martam. 2. Dažu trešo valstu izcelsmes produktos piesārņojums ar radioaktīvo cēziju Černobiļas avārijas rezultātā aizvien pārsniedz maksimāli pieļaujamos radioaktivitātes līmeņus, kas noteikti Regulā (EK) Nr. 733/2008. 3. Ir zinātniski pierādījumi, ka dažiem produktiem, kuri cēlušies no sugām, kas dzīvo vai aug mežos un mežainos apvidos, cēzija-137 piesārņojums pēc Černobiļas avārijas ir tieši saistīts ar šā radioaktīvā elementa pussabrukšanas periodu, kas ir 30 gadi. 4. Tāpēc ir attiecīgi jāgroza Regula (EK) Nr. 733/2008, IR PIEŅĒMUSI ŠO REGULU. 1. pants Regulas (EK) Nr. 733/2008 7. panta otro daļu aizstāj ar šādu: "Tā zaudē spēku: 5. 2020. gada 31. martā, ja Padome līdz minētajai dienai nav pieņēmusi citu lēmumu, jo īpaši, ja 4. pantā minētajā izslēgto produktu sarakstā ir iekļauti visi lietošanai pārtikā derīgie produkti, uz kuriem attiecas šī regula; 6. stājoties spēkā Regulas ( Euratom ) Nr. 3954/87 2. panta 1. punktā paredzētajai Komisijas Regulai, ja spēkā stāšanās ir pirms 2020. gada 31. marta." 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula ir saistoša kopumā un tieši piemērojama visās dalībvalstīs. Briselē, Padomes vārdā priekšsēdētājs [pic][pic][pic][pic][pic][pic] [1] Komisijas 1986. gada 6. maija Ieteikums, OV L 118, 7.5.1986., 28. lpp. [2] Komisijas 1986. gada 7. maija Lēmums, OV L 120, 8.5.1986., 66. lpp. [3] Padomes 1986. gada 12. maija Regula (EEK) Nr. 1388/86, OV L 127, 13.5.1986., 1. lpp. [4] Padomes 1986. gada 30. maija Regula (EEK) Nr. 1707/86, OV L 146, 31.5.1986., 88. lpp. [5] Padomes 1987. gada 22. decembra Regula (EEK) Nr. 3955/87, OV L 371, 30.12.1987., 14. lpp. [6] Padomes 1990. gada 22. marta Regula (EEK) Nr. 737/90, OV L 82, 29.3.1990., 1. lpp. [7] Padomes 2000. gada 20. marta Regula (EK) Nr. 616/2000, OV L 75, 24.3.2000., 1. lpp. [8] OV L 201, 30.7.2008., 1. lpp. [9] Komisijas Regula (EK) Nr. 1609/2000, OV L 185, 25.7.2000., 27. lpp. [10] Atlants par cēzija izplatību Eiropā pēc Černobiļas avārijas, Eiropas Kopienu Oficiālo publikāciju birojs, Luksemburga 1998. gads, kataloga numurs CG-NA-16-733-29-C, ISBN 92-828-3140-X. [11] Komisijas 1999. gadā pieņemtā regula, ar ko ievieš stingrākas pārbaudes savvaļas sēnēm, kuru izcelsme ir 23 trešās valstīs, Komisijas Regula (EK) Nr. 1635/2006, OV L 306, 7.11.2006., 3. lpp. (Komisijas Regulas (EK) Nr. 1661/1999 pārstrādātā redakcija, OV L 197, 29.7.1999., 17. lpp., kurā grozījumi izdarīti ar Komisijas 2000. gada 24. jūlija Regulu (EK) Nr. 1627/2000, OV L 187, 26.7.2000., 7. lpp.; Komisijas 2001. gada 8. augusta Regula (EK) Nr. 1621/2001 (OV L 215, 9.8.2001., 18. lpp.; un Komisijas 2002. gada 10. septembra Regula (EK) Nr. 1608/2002 (OV L 243, 11.9.2002., 7. lpp.). [12] OV L 371, 30.12.1987., 11. lpp. Regulā jaunākie grozījumi izdarīti ar Regulu (Euratom ) Nr. 2218/89 (OV L 211, 22.7.1989., 1. lpp.). [13] OV L 201, 30.7.2008., 1. lpp. [14] OV L 82, 29.3.1990., 1. lpp.